**11.5.2020.**

**Priroda i društvo**

Danas ponavljamo što smo naučili o čovjeku.

1. Čovjek – to sam ja (čovjek je živo biće, misaono biće, društveno biće)
2. Ljudsko tijelo
3. Organi za kretanje
4. Organi za probavu
5. Organi za disanje
6. Organi za krvotok i izlučivanje

Rješavat ćete zadatke u RB i odigrati kviz koji sam vam pripremila.

Prvo riješite zadatke u RB. U radu se služi udžbenikom i bilježnicom (ako ti je potrebno).

Zadaci: RB str.79. zad. 3. i 4.i i str. 80. zad. 6. ( KRETANJE TIJELA)

 RB str. 81. zad.3. – 5. ( ORGANI ZA PROBAVU)

 RB str. 82. zad. 2. str. 83. zad. 4. – 6 (ORGANI ZA DISANJE)

Na kraju odigraj kviz – Kahoot - Čovjek i procijeni svoje znanje. Igrati možeš više puta, sve dok ne dođeš do 100% točnog rješenja (svi odgovori točni).

Poveznica na kviz je:

 https://create.kahoot.it/details/covjek/830df391-a34c-4a85-8b11-e4e7bdc21af4

Dobit ćeš pin za igru. Unesi pin i svoje ime i započni igru. Vjerujem da ćeš se zabaviti te ponoviti i utvrditi svoje znanje.

Sretno!

Rješenja zadataka iz RB ***nije potrebno*** slati na kontrolu.

Ovih dana puno govorimo o zdravlju – mjerama zaštite od virusa. Svi znamo koliko je važno sačuvati zdravlje.

„Bolje spriječiti, nego liječiti.“

„ U zdravom tijelu, zdrav duh.“

Na zdravlje utječe: pravilna prehrana, svakodnevna tjelovježba, pravilan raspored rada i odmora, boravak u prirodi, održavanje higijene tijela i čistoće prostora u kojem boravimo, redoviti odlazak kod liječnika na kontrolne preglede i sl.

Neke loše navike negativno utječu na naše zdravlje. Koje su to loše navike?

Pušenje. Kao što znate , djeca eksperimentiraju cigaretama u sve ranijoj dobi. No prije nego što netko zaista proba cigarete, počinje razvijati stavove o pušenju. Društvo i mediji (TV, radio…) pridonose razvijanju mišljenja o pušenju. Djeca gledaju svoje uzore (osobe koje su ima važne) i oponašaju ih.

Svaka četvrta odrasla osoba u našoj zemlji puši. Mnogi su počeli pušiti samo da vide kako je to ili radi zabave. Nažalost, pušenje brzo postane navika koju je teško prekinuti.

Pušenje uzrokuje mnoge bolesti. Pušenje je štetno za naša pluća – organ za disanje, ubrzava rad srca, sužava krvne žile – organi za krvotok i dr.

Pušenje uzrokuje mnoge štetne posljedice.

Razmisli i napravi plakat – to može biti i na listu papira A4/ list papira iz bilježnice i sl. Tko želi, ima vremena i zna , može napraviti prezentaciju

 ( najviše 5 slajdova).

Tema: Stop pušenju!/Štetne posljedice pušenja/Živim zdravo

Plakat sadrži sliku i tekst – to već znamo (odnos slike i teksta – teksta manje). Prisjetite se kako ste izradili plakata za Dan planeta Zemlje.

Svoj rad pošalji mi na pregled do petka, 15.5.2020.

SRO

Danas ćemo na satu razrednika obilježiti Svjetski dan pisanja pisma. U vrijeme suvremene tehnologije pomalo smo zaboravili kako je lijepo kad nas poštar iznenadi razglednicom ili pismom. Svjetski dan pisanja pisama pravi je trenutak da se podsjetimo na to.

Današnji sat pratit ćete putem **Škole na Trećem, a sve što tamo budete vidjeli dostupno će vam biti na linku:** [https://uciteljihr-my.sharepoint.com/:p:/g/personal/nastava\_na\_daljinu\_ucitelji\_hr/EXr3Kvd3IcRFiaoDd55S1zoBXlsCq-myWnv7APZiHu8eAQ?rtime=i6VApXj110g](https://uciteljihr-my.sharepoint.com/%3Ap%3A/g/personal/nastava_na_daljinu_ucitelji_hr/EXr3Kvd3IcRFiaoDd55S1zoBXlsCq-myWnv7APZiHu8eAQ?rtime=i6VApXj110g)  **(PREZENTACIJA 30 – 35).**

Tko želi, može se poigrati i ponoviti sadržaje putem kviza :

<https://wordwall.net/hr/embed/82844819f5414a40997b1a5fecfa8186?themeId=43&templateId=5>

Sretno!